Diari Oficial de la Generalitat Valenciana


Sumari del DOGV 2215, del 25-02-1994 (1994/830667)

INSTRUCCIÓ explicativa de 18 de novembre de 1993 sobre la celebració de balls i espectacles en locals, establiments o recintes no autoritzats per a aquest fi.
--------------------------------------------------------------------------------------------------------------------------------------------------------------

### Dades del document

Número de DOGV
:   2215

Data del DOGV
:   25-02-1994

Secció del DOGV
:   ALTRES DISPOSICIONS

Número del document
:   1994/830667


Data del document
:   18-11-1993

Organisme emissor
:   Conselleria d'Administració Pública

Tipus de document
:   Instrucció

Anàlisi jurídica

INSTRUCCIÓ explicativa de 18 de novembre de 1993 sobre la celebració de balls i espectacles en locals, establiments o recintes no autoritzats per a aquest fi. [94/1210]  
La legislació aplicable en matèria d'espectacles públics i activitats recreatives estableix de manera expressa que tots els locals, establiments o recintes de concurrència pública, han de realitzar l'activitat que específicament indique la corresponent llicència d'obertura i funcionament. En aquest sentit, esmentem els següents fonaments de dret:  
- La Llei 2/1991, de 18 de febrer, d'Espectacles, Establiments Públics i Activitats Recreatives, estableix:  
\* Art. 12.1. Els espectacles o activitats recreatives que tinguen lloc habitualment en establiments públics, locals o recintes que tinguen la corresponent llicència municipal d'obertura i funcionament, no necessitaran de cap altre tràmit per a la seua celebració.  
\* Art. 12.2.a) in fine. Serà preceptiu obtenir autorització expressa de l'administració de la Generalitat Valenciana, per a la celebració dels espectacles i activitats que s'indiquen en els apartats següents: {REF Els espectacles i activitats recreatives que, amb caràcter extraordinari, es pretenen celebrar en locals o recintes la destinació autoritzada dels quals siga distinta}.  
\* Art. 12.4. Aquestes autoritzacions es concediran sense perjudici de tercers i de l'obtenció d'altres permisos procedents, o del compliment de determinats requisits quan els exigesquen les disposicions que regeixen la matèria.  
Es qualifica com a infracció de caràcter greu allò que disposa l'article 22.g): {REF La dedicació de locals, recintes o instal·lacions a la celebració d'espectacles o activitats recreatives diferents d'aquells per als quals estiguen autoritzats}, i com a infracció molt greu allò que estableix l'article 23.a): {REF La dedicació de locals, recintes o instal·lacions eventuals a la celebració d'espectacles públics o activitats recreatives si hi manca de llicència municipal o d'autorització administrativa quan aquesta siga exigible}.  
- La Llei Orgànica 1/1992, de 21 de febrer, sobre Protecció de la Seguretat Ciutadana, estableix:  
\* Art. 8.1. Tots els espectacles i les activitats recreatives de caràcter públic quedaran subjectes a les mesures de policia administrativa que dicte el Govern, en atenció als fins següents:  
c) Limitar les activitats dels locals i establiments públics a aquelles que tinguen autoritzades, i impedir-hi en tots els casos l'exercici de qualsevol altres que estiguen prohibides.  
\* Art. 23. A l'efecte d'aquesta llei, constitueixen infraccions greus:  
d) L'obertura d'establiments i la celebració d'espectacles públics i activitats recreatives sense autorització o si excedeix els límits d'aquesta.  
n) L'obertura d'un establiment, l'inici de les seues activitats o el desenvolupament del seu funcionament sense autorització o sense adoptar les mesures de seguretat obligatòries o quan aquestes no funcionen o ho facen defectuosament, o abans que l'autoritat competent hi haja expressat la conformitat.  
Per a la sol·licitud d'autorització per a celebrar balls i espectacles amb caràcter extraordinari, d'acord amb la legislació abans esmentada, caldrà aportar una documentació específica en funció del tipus de local que la sol·licite.  
Així, els locals es classifiquen en:  
A) Locals, establiments o recintes inclosos en l'àmbit d'aplicació de la Llei 2/1991, de 18 de febrer, d'Espectacles, Establiments Públics i Activitats Recreatives de la Generalitat Valenciana, quan la celebració sol·licitada no constituesca augment del risc respecte de les condicions de seguretat habituals del recinte, és a dir, quan no es produeix cap alteració en relació amb les característiques o criteris que motivaren la concessió de la preceptiva llicència.  
B) Locals, establiments o recintes inclosos en l'àmbit d'aplicació de la Llei 2/1991, de 18 de febrer, d'Espectacles, Establiments Públics i Activitats Recreatives de la Generalitat Valenciana, quan la celebració sol·licitada constituesca augment de risc respecte de les condicions de seguretat habituals del recinte. Es considera augment de risc quan es donen algunes de les següents circumstàncies: ampliació de la capacitat, col·locació d'escenari o de qualsevol altre tipus d'accessori addicional o es prevegen instal·lacions especials (llum, so, etc.).  
C) Locals l'activitat habitual dels quals no estiga sotmesa a la normativa abans esmentada i que la destinació autoritzada siga diferent a l'emprada.  
Documentació  
Tots els locals hauran de presentar:  
1. Instància en què es faça constar:  
- Nom i cognoms, NIF i adreça del sol·licitant, i títol o qualitat en virtut de la qual sol·licita l'autorització.  
- Declaració del tipus d'espectacle que es vol fer, amb indicació de la data, l'hora, el lloc i la capacitat sol·licitada.  
- Llicència o autorització d'obertura que disposa el local, si escau, data de concessió i capacitat autoritzada.  
Els del grup B i C, a més, presentaran:  
2. Certificat subscrit pel tècnic competent i visat pel col·legi professional corresponent, en què es justifique que tant el local com les seues instal·lacions fixes i eventuals compleixen la normativa en vigor d'aplicació, entre altres:  
- Reglament General de Policia d'Espectacles Públics i Activitats Recreatives, de 27 d'agost de 1982.  
- NBE-CPI  
- Reglament Electrotècnic de Baixa Tensió  
- Reglament d'Instal·lacions de Calefacció, Climatització i Aigua Calenta Sanitària.  
3. Memòria descriptiva que haurà de subscriure el responsable de l'organització de l'espectacle i que contindrà almenys els següents apartats:  
- Plànol de planta de distribució, a escala, on es dibuixe el mobiliari previst, la ubicació de l'escenari, etc.  
- En l'esmentat plànol es dibuixarà la ubicació dels mitjans de seguretat disponibles tant materials com humans.  
- Justificació de les vies d'evacuació previstes en relació amb la capacitat sol·licitada.  
- Descripció de les mesures que ha d'adoptar el personal de seguretat en el cas d'actuació davant emergències de qualsevol tipus.  
Termini de presentació  
Tota instància acompanyada de la documentació que s'especifica en els apartats anteriors, haurà de presentar-se amb una antelació mínima de quinze dies hàbils a la celebració de l'esmentat ball o espectacle.  
Pagament de taxes  
En el cas que es considere oportú realitzar visita de reconeixement i inspecció per part de la Unitat Tècnica de la Direcció General d'Interior, d'acord amb el que disposa l'article 12.2 de la Llei 2/1991, la persona sol·licitant haurà de pagar la corresponent taxa, abans de la concessió de l'autorització, la qual ascendeix durant l'any 1994:  
Capacitat del local:  
- Fins a 200 persones 3.795 PTA  
- De 201 a 500 persones 7.588 PTA  
- De 501 a 1000 persones 11.385 PTA  
- De més de 1.000 persones 15.178 PTA  
Lloc de presentació  
Alacant: Direcció Territorial de la Conselleria d'Administració Pública.  
Passeig del Doctor Gadea, 10. Tel.: 590 13 75.  
Castelló: Direcció Territorial de la Conselleria d'Administració Pública.  
C/ Major, 78. Tel.: 35 82 00.  
València. Direcció General d'Interior. Servei d'Espectacles i Establiments Públics.  
C/ Batlia, 1. Tel.: 386 55 06.  
Tramesa a l'ajuntament  
L'òrgan competent de la Conselleria d'Administració Pública comunicarà l'autorització o la denegació a l'ajuntament del municipi on estiga situat el local, recinte o establiment.  
València, 18 de novembre de 1993.- El Director GeneralDirector General: Vicent Baeza i Cardona.